قلعہ بجنوٹ

قلعہ بجنوٹ کا پرانا نام قلعہ ونجھروٹ تھا۔ اس قلعہ کو راجا ونجھہ یا بجا بھاٹیا نے 757ء میں تعمیر کروایا تھا۔ 1178ء میں اس قلعہ کو شہاب الدین غوری نے مسمار کرا دیا تھا۔ لفظ بجنوٹ دراصل دو لفظوں بجن + اوٹ کا مجموعے ہے بجن راول بجے رائے جٹ بھٹی کاعرفی نام یعنی Nickname تھا لفظ اوٹ لفظ کوٹ کا ہم پلہ یا مترادف ہے جس کا مطلب قلعہ یا Fort ہے۔چنانچہ بجنوٹ کا لفظی مطلب ہے راول بجے رائے جٹ بھٹی کا قلعہ۔ جو بانی قلعہ ڈیراوڑ(ڈیوا اوور) ”راول دیو راج جٹ بھٹی“ کا باپ تھا راول دیو کو راول ڈیوا جٹ بھٹی بھی کہتے تھے۔ یہ قلعہ مدتوں تک کھنڈر کی حالت میں پڑا رہا پھر 1757ء میں جٹ کلہوڑا قبیلہ کے حاکم موریا داد پوترہ نے اس کی ازسر نوتعمیر کرائی۔ 1759ء میں علی مراد خان کلہوڑا جٹ نے یہ قلعہ لے کر مرمت کرائی۔ دو سو سال تک یہ قلعہ مرمت کے بغیر پڑا رہا۔ آخر کار منہدم ہوکر تباہ ہو گیا، اب یہ قلعہ کھنڈر کی صورت میں موجود ہے، مگر پھر بھی یہ اپنی شاندار حالت کو بیان کرتا ہے۔ یہ قلعہ نواں کوٹ قلعہ سے 45 کلومیٹر کے فاصلے پر واقع ہے۔ اس قلعہ کو بنانے میں چونے کا پتھر استعمال ہوا ہے، جو مقامی طور پر پایا جاتا ہے۔ یہ قلعہ گول صورت میں ہے، جو چاروں طرف 300 فٹ تک پھیلا ہوا ہے۔ شمال کی طرف 11 فٹ چوڑا داخلی دروازہ ہے، جس پر 3 کمرے بنے ہوئے ہیں۔ اس کی دیواریں 21 فٹ تک بلند ہیں۔ قلعہ دراوڑ سے اس کا فاصلہ تقریباً 90 کلومیٹر اور بہاولپور شہر سے 163 کلومیٹر ہے۔
۔https://roshnai.com/چولستان-کے-مشہور-قلعے/

 حوالہ جات 

زمرہ:بہاولپور کے سیاحتی مقامات
زمرہ:پاکستان کے محلات
دراوڑ
زمرہ:پنجاب کی عمارات و ساخات
زمرہ:پنجاب کے سیاحتی مقامات
زمرہ:پنجاب، پاکستان میں ثقافتی ورثہ مقامات
زمرہ:چولستان کے قلعے
زمرہ:صحرائے چولستان
زمرہ:ضلع بہاولپور
زمرہ:ضلع بہاولپور کی عمارات و ساخات
زمرہ:کامنز زمرہ جس کا ربط ویکی ڈیٹا پر ہے
زمرہ:پاکستان کے نامکمل مضامین